„ Sakna að sjá ekki skýra áherslu á tungumálin “ Silja Dögg Gunnarsdóttir , alþingismaður , flutti ræðu , um framtíðarsýn , fyrir hönd færsætisnefndar á 71 . Norðurlandaráðsþinginu í Stokkhólmi sem stendur nú yfir . „ Ég sakna að sjá ekki skýra áherslu á tungumálin úr framtíðarsýninni , bæði á varðveislu norrænu málanna og innbyrðis tungumálaskilnings . Þetta atriði leggur Norðurlandaráð mikla áherslu á og innbyrðis tungumálaskilningur verður eitt af þremur þemum í formennsku Íslandsdeildar Norðurlandaráðs á næsta ári , “ sagði Silja Dögg . Silja Dögg hefur verið tilnefnd sem forseti Norðurlandaráðs á næsta ári . Á þessu ári hefur Sigurður Ingi Jóhannsson , formaður Framsóknar , stýrt fundum samstarfsráðherranna í formennsku Íslands í Norrænu ráðherranefndinni þar sem lögð er áhersla á samþætt og sjálfbær Norðurlönd .